*****

ΚΑΝΟΝΙΣΜΟΣ (ΕΟΚ) αριθ. 3197/83 ΤΟΥ ΣΥΜΒΟΥΛΙΟΥ

της 4ης Νοεμβρίου 1983

περί καθορισμού οροφών και κοινοτικής επιτηρήσεως για τις εισαγωγές ορισμένων προϊόντων καταγωγής Μάλτας (1984)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι οι διατάξεις του πρόσθετου πρωτοκόλλου στη συμφωνία συνδέσεως μεταξύ της Ευρωπαϊκής Οικονομικής Κοινότητας και της Μάλτας (1) έληξαν·

ότι, εν αναμονή της ενάρξεως ισχύος ενός νέου πρωτοκόλλου, πρέπει να παραταθεί για το 1984 το καθεστώς που εφαρμόζει η Κοινότητα στις εμπορικές συναλλαγές με τη Μάλτα στο πλαίσιο της συνδέσεως με τη χώρα αυτή·

ότι, λόγω ελλείψεως του πρωτοκόλλου που προβλέπεται στο άρθρο 118 της πράξεως προσχωρήσεως του 1979, ή Κοινότητα πρέπει να λάβει τα μέτρα που αναφέρονται στο άρθρα 119 της ίδιας πράξεως· ότι το εν λόγω δασμολογικό μέτρο θα εφαρμοσθεί, λοιπόν, στην Κοινότητα των Εννέα·

ότι το προαναφερθέν πρόσθετο πρωτόκολλο προβλέπει την πλήρη κατάργηση των δασμών για τα προϊόντα στα οποία εφαρμόζεται η συμφωνία· ότι, εντούτοις, για έναν ορισμένο αριθμό προϊόντων, το ευεργέτημα της απαλλαγής από τους δασμούς περιορίζεται σε οροφές πέραν των οποίων δύνανται να επαναφερθούν οι δασμοί που εφαρμόζονται έναντι των τρίτων χωρών· ότι πρέπει, ως εκ τούτου, να καθορισθούν οι οροφές που πρέπει να εφαρμοσθούν το 1984· ότι η εφαρμογή του καθεστώτος οροφών καθιστά αναγκαία την κανονική πληροφόρηση της Κοινότητας για την εξέλιξη των εισαγωγών των εν λόγω προϊόντων καταγωγής Μάλτας· ότι ενδείκνυται, ως εκ τούτου, να υποβληθεί η εισαγωγή των προϊόντων αυτών σε σύστημα επιτηρήσεως·

ότι ο στόχος αυτός δύναται να επιτευχθεί με την προσφυγή σε έναν τρόπο διαχειρίσεως βασιζόμενο στον καταλογισμό, σε κοινοτική κλίμακα, των εισαγωγών των εν λόγω προϊόντων στις οροφές, με το ρυθμό που τα προϊόντα αυτά προσκομίζονται στο τελωνείο υπό την κάλυψη διασαφήσεων θέσεως σε ελεύθερη κυκλοφορία· ότι αυτός ο τρόπος διαχειρίσεως πρέπει να προβλέπει τη δυνατότητα επαναφοράς των δασμών των δασμολογίων μόλις καλυφθούν οι εν λόγω οροφές σε κοινοτική κλίμακα·

ότι αυτός ο τρόπος διαχειρίσεως απαιτεί στενή και ιδιαίτερα ταχεία συνεργασία μεταξύ των κρατών μελών και της Επιτροπής, η οποία πρέπει, ιδίως, να δύναται να παρακολουθεί το ρυθμό του καταλογισμού έναντι των οροφών και να πληροφορεί σχετικά τα κράτη μέλη· ότι η συνεργασία αυτή πρέπει να είναι τόσο στενή όσο είναι αναγκαίο για να δύναται η Επιτροπή να λαμβάνει τα κατάλληλα μέτρα για την επαναφορά των δασμών των δασμολογίων όταν καλυφθεί μία από τις εν λόγω οροφές,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Ιανουαρίου μέχρι τις 31 Δεκεμβρίου 1984, οι εισαγωγές, στην Κοινότητα των Εννέα, προϊόντων καταγωγής Μάλτας, που απαριθμούνται στο παράρτημα, υπόκεινται σε ετήσιες οροφές και σε κοινοτική επιτήρηση.

Οι περιγραφές των προϊόντων που αναφέρονται στο πρώτο εδάφιο, οι δασμολογικές και στατιστικές τους κλάσεις και τα επίπεδα των οροφών αναφέρονται στο παράρτημα.

2. Οι καταλογισμοί στις οροφές πραγματοποιούνται με το ρυθμό που τα προϊόντα προσκομίζονται στο τελωνείο υπό την κάλυψη διασαφήσεων θέσεως σε ελεύθερη κυκλοφορία, συνοδευόμενα από πιστοποιητικό κυκλοφορίας εμπορευμάτων, σύμφωνα με τους κανόνες που αναγράφονται στο πρωτόκολλο περί καθορισμού της έννοιας καταγομένων προϊόντων ή προϊόντων καταγωγής και των μεθόδων διοικητικής συνεργασίας, που προσαρτάται στο πρωτόκολλο περί καθορισμού ορισμένων διατάξεων σχετικά με τη συμφωνία συνδέσεως μεταξύ της Ευρωπαϊκής Οικονομικής Κοινότητας και της Μάλτας (2).

Ένα εμπόρευμα δύναται να καταλογισθεί στην οροφή μόνο αν το πιστοποιητικό κυκλοφορίας των εμπορευμάτων προσκομισθεί πριν από την ημερομηνία επαναφοράς της εισπράξεως δασμών.

Η κατάσταση εξαντλήσεως των οροφών διαπιστώνεται, σε κοινοτικό επίπεδο, βάσει των εισαγωγών που καταλογίζονται σύμφωνα με τους όρους που καθορίζονται στα προηγούμενα εδάφια.

Τα κράτη μέλη πληροφορούν την Επιτροπή για τις εισαγωγές που πραγματοποιούνται σύμφωνα με τους όρους που καθορίζονται ανωτέρω και σύμφωνα με την περιοδικότητα και εντός των προθεσμιών που αναφέρονται στην παράγραφο 4.

3. Μόλις καλυφθούν οι οροφές, η Επιτροπή δύναται να επαναφέρει με κανονισμό ως το τέλος του ημερολογιακού έτους, την είσπραξη των δασμών που εφαρμόζονται στις τρίτες χώρες.

4. Τα κράτη μέλη ανακοινώνουν στην Επιτροπή, το αργότερο τη δέκατη πέμπτη ημέρα κάθε μήνα, τις καταστάσεις καταλογισμών που πραγματοποιήθηκαν κατά τη διάρκεια του προηγούμενου μήνα. Κατόπιν αιτήσεως της Επιτροπής, ανακοινώνουν τις καταστάσεις καταλογισμών κάθε δεκαήμερο, οι δε καταστάσεις αυτές πρέπει να διαβιβάζονται εντός προθεσμίας πέντε ημερών από της λήξεως κάθε δεκαημέρου.

Άρθρο 2

Για την εξασφάλιση της εφαρμογής του παρόντος άρθρου, η Επιτροπή λαμβάνει κάθε πρόσφορο μέτρο σε στενή συνεργασία με τα κράτη μέλη.

Άρθρο 3

Ο παρών κανονισμός τίθεται σε ισχύ την 1η Ιανουαρίου 1984.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Νοεμβρίου 1983.

Για το Συμβούλιο

Ο Πρόεδρος

Κ. ΒΑΪΤΣΟΣ

(1) ΕΕ αριθ. L 304 της 29. 11. 1977, σ. 2.

(2) ΕΕ αριθ. L 111 της 28. 4. 1976, σ. 3.

ΠΑΡΑΡΤΗΜΑ

Πίνακας προϊόντων των οποίων η εισαγωγή υπόκειται σε οροφές το 1984

1.2.3.4.5 // // // // // // Αύξων

αριθμός // Κλάση

του Κοινού

Δασμολογίου // Περιγραφή εμπορευμάτων

// Κώδικας

ΝΙΜΕΧΕ // Ύψος οροφής

(σε τόνους) // // // // // // 1 // 2 // 3

// 4 // 5 // // // // // // Ι Μ 1 // 55.05 // Νήματα εκ βάμβακος, μη συνεσκευασμένα δια την λιανικήν πώλησιν // 55.05-

όλοι οι αριθμοί // Αναστολή

οροφής // Ι Μ 2 // 55.09 // Έτερα υφάσματα βαμβακηρά // 55.09-

όλοι οι αριθμοί // Αναστολή

οροφής // Ι Μ 3 // 56.04 // Ίνες υφαντικαί, συνθετικαί και τεχνηταί, μη συνεχείς και απορρίμματα συνθετικών και τεχνητών υφαντικών ινών (συνεχών ή μη), άπαντα λαναρισμένα, κτενισμένα ή κατ' άλλον τρόπον παρεσκευασμένα προς κλώσιν // 56.04-

όλοι οι αριθμοί // Αναστολή

οροφής // Ι Μ 4 // 60.05 // Έτοιμα ενδύματα εξωτερικά πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ // 60.05-

όλοι οι αριθμοί // Αναστολή

οροφής // Ι Μ 5 // 61.01 // Εξωτερικά ενδύματα ανδρών και παίδων // 61.01-

όλοι οι αριθμοί // 1 146 // // // // //